钦定古今图书集成/明伦汇编/氏族典/第195卷 > 《廖用贤尚友录》 > 刁通〈孙士敬〉
## 钦定古今图书集成/明伦汇编/氏族典/第195卷 > 《廖用贤尚友录》 > 刁通〈孙士敬〉

按《文登县志》：“通字叔达，山阳人。弱冠授从征忠翊校
尉。值乱离乡多劫掠，通仗义却贼，人借其庇。时李璮
倡乱，通不义璮所为，因弃来登。至元十一年，诏丞相
伯颜举兵四讨，通仗剑从焉。勇艺绝伦，数冒矢石，登
城拔垒，其功居多。阿术元帅迺选通领都下军，克樊
城，定镇江淮南一带，遂膺虎符，升征东招讨使，仍佩”
金符，移镇扬州，命世袭其职。嫡孙刁士敬，武略杰出，
宛有通风。至顺八年，番戎叛乱，士敬率师削平，其功
尢为时所倚重。墓在长山。